
Către,
BIROUL PERMANENT
AL

CAMEREI DEPUTAȚILOR

Vă înaintăm, alăturat, raportul  de respingere asupra Proiectului de Lege pentru completarea art.30 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, transmis Comisiei pentru agricultură, silvicultură, industrie alimentară și serviciii specifice pentru examinare în fond, cu adresa nr. PLx. 418 din 1 octombrie 2019.
În raport cu obiectul şi conţinutul său, proiectul de lege face parte din categoria legilor ordinare.

PREȘEDINTE,
Alexandru STĂNESCU

RAPORT DE RESPINGERE

asupra Proiectului de Lege pentru completarea art.30 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură

 (PLx. 418/2019) 
În conformitate cu prevederile art. 94 din Regulamentul Camerei Deputaţilor, republicat  Comisia pentru agricultură, silvicultură, industrie alimentară şi servicii specifice a fost sesizate spre dezbatere în fond, în procedură obișnuită, cu Proiectului de Lege pentru completarea art.30 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, transmis cu adresa nr.  PLx. 148 din 1 octombrie  2019.

Conform prevederilor art.75 din Constituţia României, republicată, şi ale art. 91 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Economic și Social a avizat favorabil inițiativa legislativă (nr. 2208/07.05.2019).
Consiliul Legislativ a avizat favorabil inițiativa legislativă conform avizului nr. 401/16.05.2019,  cu observații și propuneri.
Senatul, în calitate de primă Cameră sesizată, a respins propunerea legislativă în  ședința din 26 septembrie  2019.
Comisia pentru mediu și echilibru ecologic a avizat favorabil proiectul de lege (nr.4c-8/508/ 08.10.2019).                                                                                         
Proiectul de lege supus examinării are ca obiect de reglementare completarea art.30 alin.(1) din Ordonanţa de urgenţă a Guvernului nr.3/2015. Intervenţia legislativă preconizează reglementarea unui nou caz de „forţă majoră”, respectiv „circumstanţă excepţională”, în ipoteza distrugerii culturilor agricole, silvice şi a animalelor aflate pe exploataţii agricole de către exemplarele din speciile de faună de interes cinegetic, astfel definite în Legea vânătorii şi a protecţiei fondului cinegetic nr.407/2006.

În conformitate cu prevederile art. 61 din Regulamentul Camerei Deputaţilor, republicat,  Comisia pentru agricultură, silvicultură, industrie alimentară şi servicii specifice şi-a desfăşurat lucrările în ședință online în data de 9 iunie 2020.

La lucrările online ale Comisiei pentru agricultură, silvicultură, industrie alimentară membrii acesteia au fost prezenți conform listei de prezență.

La dezbaterile Comisiei pentru agricultură, silvicultură, industrie alimentară și servicii specifice a participat, în calitate de invitat, domnul Sorin Claudiu Roșu Mareș  secretar de stat  în cadrul Ministerului Agriculturii și Dezvoltării Rurale.
În urma examinării proiectului de lege  şi a opiniilor exprimate, membrii Comisiei pentru agricultură, au hotărât cu  majoritate de voturi (s-au înregistrat 2 voturi împotrivă), respingerea Proiectului de Lege pentru completarea art.30 alin.(1) din Ordonanţa de urgenţă a Guvernului nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, din următorul motiv:
· completarea propusă în proiectul de lege a fost preluată ca amendament în  PLx. 551/2019, care are obiect de reglementare similar.
În raport cu obiectul şi conţinutul său, proiectul de lege face parte din categoria legilor ordinare.

	PREȘEDINTE,

Alexandru STĂNESCU
	SECRETAR,

Dan CIOCAN

	Șef serviciu consilier parlamentr  Anton Păștinaru
Consilier parlamentar dr. Gabriela Amalia Ciurea

